
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1044 

1 Σεπτεμβρίου 1993 


ΠΕΡΙΕΧΟΜΕΝΑ 

ΠΟΛΕΔΟΜΙΑ 

ΑΠΟΦΑΣΕΙΣ 


Χαρακτηρισμός οδού ως προϋφισταμένης του έτους 

1923. 1 

Καθορισμός ορίων, όρων και περιορισμών δόμησης 
και κατηγοριοποίηση των οικισμών Καλαμιάς και 

Χαλκιάδων Ν. Άρτας. 2 

Τροποποίηση ρυμοτομικού σχεδίου Κοιν. Βαλιμιτίκων 

Ν. Αχαΐας. 3 

Αναστολή χορήγησης οικοδομικών αδειών και 
εκτέλεσης οίικοδομικών εργασιών στην περιοχή 
του ρυμοτομικού σχεδίου του Δήμου Λουτρακιού - 
Περαχώρας που εγκρίθηκε με το από 27.4.1971 
Β.Δ.-ΦΕΚ 103/Τ.Δ715.5.71. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αοιθ. οικ. 2768 (1) 

Χαρακτηρισμός οδού ως προϋφισταμένης του έτους 
1923. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1) Τις διατάξεις του από 17.7.1923 Ν.Δ/τος «περί 
σχεδίων πόλεων κ.λπ.». 

2) Τις διατάξεις του από 5.10.49 Β.Δ/τος «περί 
κωδικοποιήσεως σε ενιαίο κείμενο νόμου των διατάξεων 


που ισχύουν περί Νομαρχών σε συνυδασμό με αυτές του 
Ν 3.200/55 καθώς και το Ν.Δ/γμα 532/70 περί διοικητικής 
αποκεντρώσεως». 

3) Το δια του από 6.2.61 Β.Δ/γμα εγκεκριμένο σχέδιο 
πόλεως Άρτας. 

4) Το αριθ. 1577/85 Β.Δ/γμα (ΓΟΚ). 

5) Την αριθ. Ε 20014/16.6.1977 παράγρ. 5 εγκύκλ. 1034 
Δ/γή του Υπουργείου Δημοσίων Έργων. 

6) Την από 23.11.1992 αίτησης του Βασιλείου Κοζάκου. 

7) Τα αριθ. 8968/18.9.1916 συμβόλαια. 

8) Την με αριθ. οικ. 1963/11.5.1993 εισήγηση του ΤΠΓΊΕ 
προς το Συμβούλιο Χ.ΟΠ. 

9) Το αριθ. 2 (19.5.1993) θέμα 7ο πρακτικό του 
συμβουλίου ΧΟΠ, αποφασίζουμε: 

1) Χαρακτηρίζουμε ως προϋφιστάμενη του έτους 1923 
την 3η πάροδο της οδού Αραχθου στην Άρτα όπως αυτή 
φαίνεται στο από Ιούλιο του έτους 1992 τοπογραφικό 
διάγραμμα του πολ/κού Υπομ/κού Δημητρίου Σπαή. 

2) Στην οδό αυτή θα ισχύουν όλες οι διατάξεις που 
ισχύουν στις εγκεκριμένες οδούς του ρυμοτομικού 
σχεδίου Πόλεως Άρτας που έχει εγκριθεί με το από 6-2.61 
Β.Δ/γμα στην περιοχή αυτή καθώς και οι διατάξεις του 
αριθ. 1577/85 (ΓΟΚ). 

Η απόφαση αυτή να κοινοποιηθεί στους 
ενδιαφερομένους και να δημοσιευθεί μαζί με το 
διάγραμμα που την συνοδεύει στην εφημερίδα της 
Κυβερνήσεως. 

Άρτα, 9 Ιουλίου 1993 

Ο Νομάρχης 
ΕΛΕΥΘΕΡΙΟΣ ΝΤΟΥΛΑΣ 








τ > /-α4θΓ·//α: 


10586 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


10587 


Αοι θ. 21 (2) 

Καθορισμός ορίων, όρων και περιορισμών δόμησης και 
κατηγσριοποίηση των οικισμών Καλαμιάς και 
Χαλκιάδων Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του από 24.4.1985 (ΦΕΚ181 Δ’/3.5.1985) 
«τρόπος καθορισμού ορίων οικισμών της Χώρας, 
κατηγορίες αυτών και καθορισμός όρων και περιορισμών 
δόμησης». 

2. Τις προτάσεις των μελετητών στους οποίους 
ανατέθηκε σχετική μελέτη στα πλαίσια του 
προγράμματος των ανοικτών πόλεων που αφορούν στον 
προσδιορισμό των ορίων των υπόψη οικισμών όπως 
σχεδιάστηκαν και παρουσιάστηκαν από το ΤΠ - ΠΕ Ν. 
Άρτας. 

3. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Τα δελτία αρχιτεκτονικής αναγνώρισης, που 
συμπληρώθηκαν από ΤΠ - ΠΕ Ν. Άρτας. 

5. Την αρ. 80/1992 απόφαση Κοιν. Συμβουλίου Καλαμιάς 
και την αρ. 88/1992 απόφαση Κοιν. Συμβουλίου 
Χαλκιάδων. 

6. Την αρ. οικ. 1932/17.5.1993 εισήγηση του ΤΠ-ΠΕ Ν . 
Άρτας προς το Συμβούλιο ΧΟΠ Ν. Άρτας. 

7. Την με αριθμό πρακτικού 2 (θέμα Ιο) της 19.5.1993 
ομόφωνη γνωμοδότηση του Συμβουλίου ΧΟΠ Ν. Άρτας, 
αφασίζουμε: 

1. Καθορίζουμε τα όρια των οικισμών Καλαμιάς και 
Χαλκιάδων Ν. Άρτας, όπως αυτά φαίνονται στο 
διάγραμμα κλ. 1.5000, που συντάχθηκε από το ΤΠ-ΠΕ Ν. 
Άρτας, βάσει στοιχείων αεροφωτογραφιών και επιτόπου 
ελέγχου. 

2. Καθορίζουμε τους ακόλουθους γενικούς και ειδικούς 
όρους δόμησης: 

α. Εντός των ορίων των οικισμών να ισχύουν οι Γενικοί 
όροι δόμησης που προβλέπονται από το από 24.4.1985 
(ΦΕΚ 181 Δ/3.5.1985), όπως τροποποιήθηκε 

μεταγενέστερα με εμβαδόν αρτιότητας εξακόσια (600) 
τ.μ. 

β. Κατά παρέκκλιση εντός των ορίων των οικισμών να 
θεωρούνται άρτια τα γήπεδα με όποιο εμβαδόν είχαν την 
3.5.1985, ημερομηνία δημοσίευσης του από 24.4.1985 
Π.Δ. και μέχρι δημοσίευσης της παρούσας στο ΦΕΚ να 


θεωρούνται άρτια τα γήπεδα με ελάχιστο εμβαδόν 
τριακόσια (300,00) τ.μ. 

Ειδικοί όροι δόμησης: 

α. Για τους ανωτέρω οικισμούς να ισχύουν ειδικοί όροι 
δόμησης, όπως φαίνονται στα δελτία αρχιτεκτονικής 
αναγνώρισης που συνοδεύουν την παρούσα. 

β. Να καταργηθούν η αρ. Γ 16034/1966 απόφαση 
Υπουργού Δημ. Έργων και η αριθ. 1634/18.4.1973 
απόφαση Νομάρχη Άρτας, που αφορούσαν καθορισμό 
οικοδομικών γραμμών εκατέρωθεν της εθνικής οδού που 
διασχίζειτους οικισμούς Χαλκιάδων - Καλαμιάς, επειδή το 
σχέδιο διανομής των ανωτέρω οικισμών. 

γ. Οι νέες οικοδομές καθώς και οι προσθήκες παλαιών, 
να τοποθετούνται σε απόσταση 23,00 μ. από τον άξονα 
της εθνικής οδού, που διασχίζει τους οικισμούς. Οι 
υφιστάμενες οικοδομές σε αποστάσεις μικρότερες των 
23,00 μ. από τον άξονα της εθνικής οδού να μπορούν να 
νομιμοποιηθούν και να επιτρέπονται μόνο εργασίες 
επιδιόρθωσης και συντήρησης αυτών και όχι προσθήκες. 

3. Κατηγσριοποίηση των οικισμών Καλαμιάς και 
Χαλκιάδων Ν. Άρτας στις κατηγορίες όχι περιαστικοί, όχι 
παραλιακοί, όχι τουριστικοί, αδιάφοροι, δυναμικοί, 
συνεκτικοί και μεγάλοι. 

4. Για κάθε αμφισβήτηση, που θα ανακύπτει από την 
εφαρμογή της παρούσας, να αποφασίζει ο Νομάρχης, 
μετά από γνώμη του Συμβουλίου ΧΟΠ Ν. Άρτας. 

5. Από τις διατάξεις της απόφασης αυτής δεν 
προκαλείται δαπάνη εις βάρος των Κοινοτήτων Καλαμιάς 
και Χαλκιάδων. 

Πριν από οποιαδήποτε κατάτμηση οικοπέδων εντός των 
ορίων των οικισμών θα πρέπει να θεωρείται το σχετικό 
τοπογραφικό διάγραμμα από το Τ.Π.Π.Ε. ώστε να 
εξασφαλίζεται η συνέχεια των υπαρχόντων 
κοινόχρηστων χώρων και η δημιουργία νέων σύμφωνα με 
τα οριζόμενα στις διατάξεις της παρ. 1 του άρθρου 6 του 
από 24.4.1985 Π.Δ/τος. 

Να εξασφαλίζεται οπωσδήποτε η συνέχεια των 
υφισταμένων ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 
24.4.1985 (ΦΕΚ 181Δ/3.5.1985). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 16 Ιουνίου 1993 

Ο Νομάρχης 
ΕΛΕΥΘ.ΝΤΟΥΛΑΣ 

Αριθ. X 6836 (3) 

Τροποποίηση ρυμοτομικού σχεδίου Κοιν. Βαλιμιτίκων Ν. 
Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίου πόλεων και 
κωμών του Κράτους» και ειδικότερα τα άρθρα 3 και 70. 

2. Τον Α.Ν. 314/1968 (ΦΕΚ 47/Α) όπως τροποποιήθηκαν 
και συμπληρώθηκαν με το υπ’ αριθ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 
1577/1985 (ΦΕΚ 210/Α). 

3. Τις διατάξεις του με αρ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 παρ. 1. 

4. Την με αρ. 41/1992 γνωμοδότηση του Κ. Συμβουλίου 
Βαλιμιτίκων. 

5. Το με αρ. 11/25.6.1993 πρακτικό θέμα Ια όπου η 
γνωμοδότηση του ΣΧΟΠ Νομ. Αχαΐας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Κοινότητας Βαλιμιτίκων μετατοπίζοντας τον 
εκγκεκριμένο δρόμο πλάτους 10 μέτρων, με σκοπό την 


καλλίτερη εξυπηρέτηση των κατοίκων της περιοχής. 

Η τροποποίηση αυτή αναλυτικά φαίνεται στο συνημμένο 
τοπογραφικό διάγραμμα σε κλίμακα 1:500. 

Άρθρο 2 

Η παρούσα απόφαση μαζί με το τοπογραφικό 
διάγραμμα σε κλίμακα 1:500 να αναρτηθεί στον πίνακα 
των ανακοινώσεων του Τμήματος Πολεοδομίας από την 
ημέρα υπογραφής της και για 15 ημέρες. 

Άρθρο 3 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Άρθρο 4 

Η ισχύς της παρούσης απόφασης αρχίζει από την ημέρα 
δημοσίευσης στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα ' 
της Κυβερνήσεως. 

Πάτρα, 4 Αυγούστου 1993 

Ο Νομάρχης 
ΝΙΚ. ΤΑΓΑΡΗΣ 

Αριθ. 7992 (4) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην περιοχή του ρυμοτομικού 
σχεδίου του Δήμου Λουτρακιού - Περαχώρας που 
εγκρίθηκε με το από 27.4.1971 Β.Δ.-ΦΕΚ 
103/Τ.Δ715.5.71. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως 
μεταγενέστερα τροποποιήθηκαν και συμπληρώθηκαν και 
ειδικότερα τα άρθα 8 παρ. 1 και 85Α. 

2. Τις διατάξεις του Α.Ν. 314/1968 (ΦΕΚ 47/Α) όπως 
μεταγενέστερα τροποποιήθηκαν και συμπληρώθηκαν με 
το υπ’ αριθ. 1018/71 Ν.Δ/γμα (ΦΕΚ220/Α) και με την παρ. 
3του άρθρου 34του Ν. 1577/85 (ΦΕΚ210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70/Α). 

4. Το υπ’ αριθ. 2387/92/8.6.1993 έγγραφο της Δ/νσης 
Δασών Ν. Κορινθίας σύμφωνα με το οποίο στο από 
27.4.1991 Β.Δ. (ΦΕΚ 103/τ.Δ/15.5.1971) με το οποίο 
τροποποιήθηκε και επεκτάθηκε το ρυμοτομικό σχέδιο 
Λουτρακιού περιλαμβάνονται και δασικές εκτάσεις και 
επομένως υπάρχει πρόβλημα νομιμότητας της έγκρισης 
του παραπάνω διατάγματος. 

5. Το με αριθμό 75480/5842/7.7.1993 έγγραφο της 
Δ/νσης Πολεοδ. Σχεδιασμού ΥΠΕΧΩΔΕ σύμφωνα με το 


οποίο έχει ήδη κινηθεί η διαδικασία επανεξέτασης του πιο 
πάνω διατάγματος. 

6. Επειδή στην περιοχή βρίσκονται και οι ιαματικές 
πηγές Λουτρακιού έχουν εκδοθεί οικοδομικές άδειες για 
ανέγερση πολυορόφων οικοδομών, και υπάρχει έντονη 
αντίδραση της Δημοτικής αρχής και φορέων της πόλεως 
Λουτρακιού. 

7. Το με αριθ. οικ. 81923/7599/12.8.1993 έγγραφο 
Υφυπουργού ΠΕΧΩΔΕ, αποφασίζουμε: 

Άρθρο 1 

Εγκρίνεται η αναστολή χορήγησης οικοδομικών αδειών 
και εκτέλεσης οικοδομικών εργασιών για έξι (6) μήνες 
στην περιοχή του ρυμοτομικού σχεδίου της πόλεως 
Λουτρακίου του Δήμου Λουτρακιού - Περαχώρας που 
εγκρίθηκε με το από 27.4.1971 Β.Δ. ΦΕΚ 103/τ. 
Δ/15.5.1971 εν όψη της προώθησης της διαδικασίας 
επανεξέτασης του εν λόγων Δ/τος. 

Άρθρο 2 

Η ισχύς της απόφασης αυτής αρχίζει από την 
ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13Αυγούστου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



